ভারত জয় করতে শ্রীলংকার প্রয়োজন ২০২ রান
বিরাট কোহলিদের হারাতে হলে শ্রীলংকার প্রয়োজন ২০২ রান। ভারতের মাঠে ভারতকে হারাতে হলে প্রত্যাশার চেয়েও ভালো ব্যাটিং করতে হবে লাসিথ মালিঙ্গার নেতৃত্বাধী শ্রীলংকাকে। 







শুক্রবার পুনের মহারাষ্ট্র ক্রিকেট অ্যাসোসিয়েশন স্টেডিয়ামে টস হেরে প্রথমে ব্যাটিংয়ে নেমে বিনা উইকেটে ৯৭ রান করা ভারত, পরের ৬৭ রানের ব্যবধানে হারায় ৬ উইকেট। ইনিংসের শেষ দিকে অধিনায়ক বিরাট কোহলি আর শার্দুল ঠাকুরের ব্যাটিং তাণ্ডবে ৬ উইকেটে ২০১ রানের পাহাড় গড়ে স্বাগতিক ভারত। 




টি-টোয়েন্টি ম্যাচে ২০২ রানের বিশাল টার্গেট তাড়া করতে নেমে মাত্র ২৬ রানে ৪ উইকেট হারিয়ে বিপাকে পড়ে যায় সফরকাী শ্রীলংকা। তবে পঞ্চম উইকেটে দলের হাল ধরেন অ্যাঞ্জোলো ম্যাথিউস ও ধনঞ্জয়া ডি সিলভা। এই জুটিতে তারা গড়েন ৬৮ রানের জুটি। 
১১ ওভারে ৪ উইকেটে ৮৮ রান তুলে নেয় শ্রীলংকা। জয়ের জন্য শেষ ৫৪ বলে শ্রীলংকার প্রয়োজন ১১৪ রান। ১২তম ওভারের প্রথম বলেই ওয়াশিংটন সুন্দরকে ছক্কা হাঁকান ম্যাথিউস। ঠিক পরের বলে ফের বাউন্ডারি হাঁকাতে গিয়ে লং অনে ক্যাচ তুলে দেন। ২০ বলে তিন ছক্কা আর এক চারের সাহায্যে ৩১ রান করে ফেরেন ম্যাথিউস। এরপর ব্যাটিংয়ে নেমে সুবিধা করতে পারেননি দাসুন শানাকা ও হাসারাঙ্গা। ৯ রানে ফেরেন সানাকা আর সানাকা। শূন্য রানে রান আউট হাসারঙ্গা। 
প্রসঙ্গত, তিন ম্যাচের টি-টোয়েন্টি সিরিজের প্রথম খেলাটি পরিত্যক্ত। দ্বিতীয় ম্যাচে জয়ে ১-০তে এগিয়ে রয়েছে ভারত। আজ জিতলে ২-০ ব্যবধানে ট্রফি নিশ্চিত হবে বিরাট কোহলিদের।

বিরাট কোহলিদের হারাতে হলে শ্রীলংকার প্রয়োজন ২০২ রান। ভারতের মাঠে ভারতকে হারাতে হলে প্রত্যাশার চেয়েও ভালো ব্যাটিং করতে হবে লাসিথ মালিঙ্গার নেতৃত্বাধী শ্রীলংকাকে।